नई दिल्ली : केंद्रीय सूचना आयोग ने सरकार को निर्देश दिया है कि वह प्रसार भारती के कामकाज पर सीवीसी की रिपोर्ट को सार्वजनिक करे। इस रिपोर्ट में प्रसार भारती के पूर्व मुख्य कार्यकारी अधिकारी बी एस लाली को दोषी बताया गया है। प्रसारण अधिकारों के आवंटन में कथित धांधली और वित्तीय कुप्रबंधन का ब्यौरा देने वाली इस रिपोर्ट को सूचना और प्रसारण मंत्रालय ने यह कहते हुए सार्वजनिक करने से इनकार कर दिया था कि इससे जांच प्रक्रिया बाधित होगी।